37. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 457 της 12/19 Ιουλ. 1975 (ΦΕΚ Α΄ 146) Περί μετονομασίας του Τμήματος Μητρώου και Εγγραφών του Ε.Μ. Πολυτεχνείου. Έχοντες υπ’ όψει: 1)τας διατάξεις των άρθρων: α)12 (παράγρ. 3) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως», 2)την γνώμην της Συγκλήτου (συνεδρία 13.12.1974) του Ε.Μ. Πολυτεχνείου και 3)την υπ’ αριθ. 201/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως και Εθνικής Παιδείας και Θρησκευμάτων, αποφασίζομεν: Άρθον 1. 1.Το παρά των Ε.Μ. Πολυτεχνείω υφισταμένον Τμήμα Μητρώου και Εγγραφών, ιδρυθέν δια του άρθρου 16 (παράγρ. 9) του Ν. 935/1943, διατηρηθέντος εν ισχύϊ δια της υπ’ αριθ. 295/1946 πράξεως του Υπουργικού Συμβουλίου, μετονομάζεται εις Τμήμα Σπουδαστικής Μερίμνης. 2.Εις το Τμήμα Σπουδαστικής Μερίμνης ανατίθενται αι αρμοδιότητες, αι αφορώσαι εις την εξυπηρέτησιν των σπουδαστών του Ιδρύματος, τόπον από κοινωνικής, όσον και εκπαιδευτικής απόψεως εντός του Ε.Μ. Πολυτεχνείου. Ειδικώτερον, θα ασχολήται με τα θέματα εφοδιασμού των σπουδαστών δι’ όλων των υπό της Πολιτείας και του Ε.Μ. Πολυτεχνείου χορηγουμένων ευκολιών και απολαυών, ήτοι την δωρεάν χορήγησιν συγγραμμάτων, την χορήγησιν σπουδαστικών δανείων, την χορήγησιν μειωμένων φοιτητικών εισιτηρίων, την διεξαγωγήν της όλης διαδικασίας προς χορήγησιν υποτροφιών, την οργάνωσιν εκπαιδευτικών εκδρομών εις το εσωτερικόν και εξωτερικόν, την επίσκεψιν εγκαταστάσεων Ιδρυμάτων κλπ. Εις τον τομέα της κοινωνικής μερίμνης ασχολείται με όλα τα θέματα τα συνδεόμενα με την υγείαν, άσκησιν, σίτισιν, ενδιαίτησιν και ψυχαγωγίαν των σπουδαστών. Εισηγείται προς τα αρμόδια όργανα σχετικώς προς την λειτουργίαν του Ιατρείου, την διάθεσιν των πόρων του Ταμείου Νοσηλείας Σπουδαστών και του Ταμείου Απόρων Σπουδαστών, την οργάνωσιν και λειτουργίαν της Φοιτητικής Εστίας, του Οίκου Φοιτητού και παντός αντιστοίχου Ιδρύματος, την οργάνωσιν Υπηρεσίας Εξευρέσεως Στέγης των Σπουδαστών, ως και την οργάνωσιν συγκεντρώσεων και κοινωνικών εκδηλώσεων δια την ανύψωσιν του κοινωνικού και ψυχαγωγικού επιπέδου των σπουδαστών, επί τω τέλει αναπτύξεως του πνεύματος αλληλεγγύσης και κοινωνικότητος αυτών και ηθοπλαστικής διαμορφώσεως εις αρίστους Έλληνας πολίτας. Άρθρον 2. Αι μέχρι τούδε αρμοδιότητες του δια του παρόντος μετονομαζομένου Τμήματος Μητρώου και Εγγραφών μεταβιβάζονται εις τας Γραμματείας των οικείων Σχολών του Ε.Μ. Πολυτεχνείου. Αι εν λόγω αρμοδιότητες είναι αι εξής: Η επιμέλεια και παρακολούθησις εκτυπώσεως διπλωμάτων αποφοίτων μετά των αντιστοίχων πινάκων βαθμολογίας και αδειών ασκήσεως επαγγέλματος διδακτορικών διπλωμάτων ως και αδειών ασκήσεως επαγγέλματος διπλωματούχων αλλοδαπών Σχολών. Η κατάρτισις πινάκων δικαιουμένων εγγραφής ως και εγγραφομένων σπουδαστών του Ιδρύματος. Η κατάρτισις σπουδαστικού μητρώου εκάστης Σχολής, μητρώου διπλωματούχων αλλοδαπών Σχολών τυχόντων αδείας ασκήσεως επαγγέλματος και ενημέρωσις εκάστης σπουδαστικής μερίδος επί πάσης μεταβολής ως και η κατάρτισις των ατομικών σπουδαστικών φακέλλων. Η έκδοσις πάσης φύσεως πιστοποιητικών προς χρήσιν σπουδαστών, αποφοίτων του Ιδρύματος, χορηγήσεως αδειών ασκήσεως επαγγέλματος κ.λ.π. καθώς και η έκδοσις και θεώρησις σπουδαστικών ταυτοτήτων. Η συγκέντρωσις στοιχείων προς έκδοσιν επετηρίδος αποφοίτων ΕΜΠ και τυχόντων αδείας ασκήσεως επαγγέλματος πτυχιούχων Ανωτάτων Τεχνικών Σχολών Αλλοδαπής ως επίσης η συγκέντρωσις και σύνταξις πινάκων στατιστικών στοιχείων. 